CELEX: 32015R0756
Language: sl
Date: 2015-04-29 00:00:00
Title: Uredba (EU) 2015/756 Evropskega parlamenta in Sveta z dne 29. aprila 2015 o začasni opustitvi določenih koncesij v zvezi z uvozom kmetijskih proizvodov s poreklom iz Turčije v Unijo

19.5.2015   
            
            
               SL
            
            
               Uradni list Evropske unije
            
            
               L 123/50
            
         UREDBA (EU) 2015/756 EVROPSKEGA PARLAMENTA IN SVETA
   z dne 29. aprila 2015
   o začasni opustitvi določenih koncesij v zvezi z uvozom kmetijskih proizvodov s poreklom iz Turčije v Unijo
   (kodificirano besedilo)
   EVROPSKI PARLAMENT IN SVET EVROPSKE UNIJE STA –
   ob upoštevanju Pogodbe o delovanju Evropske unije in zlasti člena 207(2) Pogodbe,
   ob upoštevanju predloga Evropske komisije,
   po posredovanju osnutka zakonodajnega akta nacionalnim parlamentom,
   ob upoštevanju mnenja Evropskega ekonomsko-socialnega odbora (1),
   v skladu z rednim zakonodajnim postopkom (2),
   ob upoštevanju naslednjega:
   
               (1)
            
            
               Uredba Sveta (ES) št. 1506/98 (3) je bila bistveno spremenjena (4). Zaradi jasnosti in racionalnosti bi bilo treba navedeno uredbo kodificirati.
            
         
               (2)
            
            
               Na podlagi Sporazuma o pridružitvi med Evropsko gospodarsko skupnostjo in Turčijo (5) (v nadaljnjem besedilu: Sporazum) so bile navedeni državi dodeljene koncesije glede določenih kmetijskih proizvodov.
            
         
               (3)
            
            
               Sklep št. 1/98 Pridružitvenega Sveta ES-Turčija (6) predvideva izboljšavo in konsolidacijo trgovinskih preferenc v zvezi z uvozom kmetijskih proizvodov s poreklom iz Turčije v Unijo in vzpostavlja niz preferencialnih koncesij za izvoz mesa in živih živali iz Unije v Turčijo.
            
         
               (4)
            
            
               Turčija od leta 1996 izvaja prepoved uvoza živih živali vrste goveda (oznaka KN 0102) in omejitve uvoza govedine (oznake KN 0201–0202). Navedeni ukrepi kot količinske omejitve niso združljivi s Sporazumom in Uniji preprečujejo, da bi imela korist od koncesij, ki so ji bile dodeljene s Sklepom št. 1/98. Kljub pogovorom s Turčijo, ki naj bi privedli do sporazumne rešitve problema, količinske omejitve še vedno veljajo.
            
         
               (5)
            
            
               Zaradi navedenih ukrepov je izvoz zadevnih proizvodov s poreklom iz Unije v Turčijo blokiran. Da bi se zaščitili trgovinski interesi Unije, bi bilo treba položaj izravnati z enakovrednimi ukrepi. Koncesije, določene v Prilogi I k tej uredbi, bi bilo zato treba začasno preklicati.
            
         
               (6)
            
            
               Za zagotovitev enotnih pogojev izvajanja te uredbe bi bilo treba na Komisijo prenesti izvedbena pooblastila. Ta pooblastila bi bilo treba izvajati v skladu z Uredbo (EU) št. 182/2011 Evropskega parlamenta in Sveta (7) –
            
         SPREJELA NASLEDNJO UREDBO:
   Člen 1
   Začasno se opustita dve tarifni kvoti, določeni v Prilogi I.
   Člen 2
   Komisija z izvedbenimi akti ukine začasno opustitev iz člena 1, ko se odpravijo ovire za preferencialni izvoz iz Unije v Turčijo. Navedeni izvedbeni akti se sprejmejo v skladu s postopkom pregleda iz člena 3(2).
   Člen 3
   1.   Komisiji pomaga Odbor za skupno ureditev kmetijskih trgov, ustanovljen s členom 229 Uredbe (EU) št. 1308/2013 Evropskega parlamenta in Sveta (8). Ta odbor je odbor v smislu Uredbe (EU) št. 182/2011.
   2.   Pri sklicevanju na ta odstavek se uporablja člen 5 Uredbe (EU) št. 182/2011.
   3.   Kadar je treba pridobiti mnenje odbora na podlagi pisnega postopka, se ta postopek zaključi brez izida, če se v roku za izdajo mnenja za to odloči predsednik odbora ali če to zahteva vsaj četrtina članov odbora.
   Člen 4
   Uredba (ES) št. 1506/98 se razveljavi.
   Sklicevanja na razveljavljeno uredbo se štejejo kot sklicevanja na to uredbo in se berejo v skladu s korelacijsko tabelo iz Priloge III.
   Člen 5
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Strasbourgu, 29. aprila 2015
      
         
            Za Evropski parlament
         
         
            Predsednik
         
         M. SCHULZ
      
      
         
            Za Svet
         
         
            Predsednica
         
         Z. KALNIŅA-LUKAŠEVICA
      
   
   
      (1)  Mnenje z dne 10. decembra 2014 (še ni objavljeno v Uradnem listu).
   
      (2)  Stališče Evropskega parlamenta z dne 11. marca 2015 (še ni objavljeno v Uradnem listu) in odločitev Sveta z dne 20. aprila 2015.
   
      (3)  Uredba Sveta (ES) št. 1506/98 z dne 13. julija 1998 o določitvi koncesije v obliki tarifne kvote Skupnosti za Turčijo v letu 1998 glede lešnikov in o začasni opustitvi nekaterih koncesij (UL L 200, 16.7.1998, str. 1).
   
      (4)  Glej Prilogo II.
   
      (5)  UL 217, 29.12.1964, str. 3687/64.
   
      (6)  Sklep št. 1/98 Pridružitvenega sveta ES-Turčija z dne 25. februarja 1998 o trgovinskem režimu za kmetijske proizvode (UL L 86, 20.3.1998, str. 1).
   
      (7)  Uredba (EU) št. 182/2011 Evropskega parlamenta in Sveta z dne 16. februarja 2011 o določitvi splošnih pravil in načel, na podlagi katerih države članice nadzirajo izvajanje izvedbenih pooblastil Komisije (UL L 55, 28.2.2011, str. 13).
   
      (8)  Uredba (EU) št. 1308/2013 Evropskega parlamenta in Sveta z dne 17. decembra 2013 o vzpostavitvi skupne ureditve trgov kmetijskih proizvodov in o razveljavitvi uredb Sveta (EGS) št. 922/72, (EGS) št. 234/79, (ES) št. 1037/2001 in (ES) št. 1234/2007 (UL L 347, 20.12.2013, str. 671).
   
      PRILOGA I
      
                  Serijska št.
               
               
                  Oznaka KN
               
               
                  Poimenovanje blaga
               
               
                  Obseg kvote na leto ali na navedeno obdobje (tone)
               
               
                  Veljavna stopnja dajatve
               
            
                  09.0217
               
               
                  0807 11 00 
               
               
                  Lubenice, sveže:
               
               
                  14 000 
               
               
                  Prosto
               
            
                  od 16. junija do 31. marca
               
            
                  09.0207
               
               
                  2002 90 31 
               
               
                  Paradižniki, pripravljeni ali konzervirani drugače kot v kisu ali ocetni kislini, razen celih ali v kosih, z vsebnostjo suhe snovi 12 mas. % ali več
               
               
                  30 000  z vsebnostjo suhe snovi 28–30 mas. %
               
               
                  Prosto
               
            
                  09.0209
               
               
                  2002 90 39 
               
            
                  2002 90 91 
               
            
                  2002 90 99 
               
            
   
      PRILOGA II
      
         Razveljavljena uredba z naknadno spremembo
      
      
                  Uredba Sveta (ES) št. 1506/98
                  (UL L 200, 16.7.1998, str. 1)
               
               
                   
               
            
                  Uredba (EU) št. 255/2014 Evropskega parlamenta in Sveta
                  (UL L 84, 20.3.2014, str. 57)
               
               
                  Samo člen 3
               
            
   
      PRILOGA III
      
         Korelacijska tabela
      
      
                  Uredba (ES) št. 1506/98
               
               
                  Ta uredba
               
            
                  Člen 1
               
               
                  —
               
            
                  Člen 2
               
               
                  Člen 1
               
            
                  Člen 3
               
               
                  Člen 2
               
            
                  Člen 3a
               
               
                  Člen 3
               
            
                  —
               
               
                  Člen 4
               
            
                  Člen 4
               
               
                  Člen 5
               
            
                  Priloga I
               
               
                  —
               
            
                  Priloga II
               
               
                  Priloga I
               
            
                  —
               
               
                  Priloga II
               
            
                  —
               
               
                  Priloga III